Līgums Nr. FM VID 2024/286

“Tehniskās apsardzes nodrošināšana Uriekstes ielā 16, Rīgā”

Rīgā,  Dokumenta datums ir tā

elektroniskās parakstīšanas datums

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_personā, kurš/a rīkojas saskaņā ar \_\_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/286 “Tehniskās apsardzes nodrošināšana Uriekstes ielā 16, Rīgā” rezultātiem, noslēdz šādu līgumu, (turpmāk – Līgums):

1. Līguma priekšmets

Izpildītājs nodrošina Pasūtītāja muitas kontroles punkta (ēkas un telpu) Uriekstes ielā 16, Rīgā (turpmāk – Objekts) nepārtrauktu tehnisko apsardzi, tajā skaitā Līgumā noteiktajos gadījumos fizisko apsardzi, apsardzes un ugunsdrošības signalizācijas sistēmu un trauksmes pogu (turpmāk arī – Tehniskās apsardzes sistēma) nepārtrauktu darbību 24 (divdesmit četras) stundas diennaktī, Tehniskās sistēmas tehnisko apkopi un remontu, Pasūtītāja darbinieku instruktāžu Tehniskās apsardzes sistēmas izmantošanā, kā arī konsultāciju sniegšanu pa tālruni Pasūtītāja darbiniekiem par Tehniskās apsardzes sistēmas izmantošanu (turpmāk viss kopā - Pakalpojums).

1. Līguma summa un norēķinu kārtība
   1. Līguma kopējā summa ir **3984,00** EUR (trīs tūkstoši deviņi simti astoņdesmit četri *euro* un 00 centi) bez pievienotās vērtības nodokļa (turpmāk – PVN) (turpmāk - Līguma summa). PVN tiek aprēķināts un maksāts papildus atbilstoši spēkā esošajai nodokļa likmei.
   2. Līguma summā ietvertas visas izmaksas, kas saistītas ar Pakalpojuma izpildi kopumā: tehniskās apsardzes nodrošināšanu, tajā skaitā, Līgumā noteiktajos gadījumos arī fiziskās apsardzes nodrošināšanu, kā arī konsultācijas par Tehniskās apsardzes sistēmas darbu, Tehniskās apsardzes sistēmas darbības nodrošināšanu, tajā skaitā, Tehniskās apsardzes sistēmas tehnisko apkopi, ieskaitot tajā izmantoto materiālu un detaļu izmaksas, diagnostiku, transporta izmaksas, garantijas, darbinieku apmācību apsardzes iekārtu izmantošanā, apsardzes personāla klātbūtnes nodrošināšanu Pasūtītāja ikgadējās evakuācijas mācībās, kas paredz ugunsgrēka atklāšanas sistēmas iedarbināšanu un pēc mācību pabeigšanas, ugunsgrēka atklāšanas sistēmas pilnīgas darbības atjaunošanu, kā arī nodokļi (izņemot PVN) un nodevas, izmaksas nepieciešamo atļauju iegūšanai no trešajām personām, Tehniskās apsardzes sistēmas remontdarbu izmaksas (ieskaitot remontā izmantoto materiālu un detaļu izmaksas) un visas citas izmaksas, kas nepieciešamas Līguma savlaicīgai un kvalitatīvai izpildei.
   3. Pakalpojuma cenas detalizēti norādītas Līguma 1.pielikumā, izņemot Tehniskās apsardzes sistēmas remontā izmantojamo materiālu un detaļu cenas, par kurām Puses vienojas saskaņā ar Līguma 3.1.21. apakšpunktu un tiek maksāts saskaņā ar Līguma 8.9.apakšpunktā noteikto Pušu pilnvaroto personu (turpmāk – Pušu pilnvarotās personas) saskaņotu remontdarbu tāmi).
   4. Pasūtītājs par tehnisko apsardzi veic samaksu ar pārskaitījumu uz Izpildītāja norādīto bankas norēķinu kontu saskaņā ar Līguma 1.pielikuma 1.punktā noteikto cenu 30 (trīsdesmit) dienu laikā no rēķina saņemšanas dienas. Tehniskās apsardzes nodrošināšanas cenā mēnesī ir ietvertas tehniskās apsardzes, Pasūtītāja darbinieku instruktāža un konsultāciju sniegšana par Tehniskās apsardzes sistēmu izmantošanu un Tehniskās apsardzes sistēmas diagnostikas izmaksas. Pēc katra attiecīgā akta par sniegtajiem Pakalpojumiem abpusējas parakstīšanas Izpildītājs sagatavo strukturētu elektronisko rēķinu (turpmāk - e-rēķins) atbilstoši normatīvo aktu prasībām un nosūta to Pasūtītājam uz eAdresi: EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi. Elektroniskā pasta adrese norēķinu saziņai [FP.lietvediba@vid.gov.lv](mailto:FP.lietvediba@vid.gov.lv).
   5. Par Tehniskās apsardzes sistēmas apkopi, Pasūtītājs veic samaksu ar pārskaitījumu uz Izpildītāja norādīto bankas norēķinu kontu saskaņā ar Līguma 1.pielikuma 2. un/vai 3.punktā noteikto apkopes cenu 30 (trīsdesmit) dienu laikā no attiecīgās apkopes nodošanas-pieņemšanas akta abpusējas parakstīšanas un rēķina saņemšanas dienas.
   6. Par remontdarbiem, tai skaitā tajās izmantotajiem materiāliem un detaļām, Pasūtītājs veic samaksu ar pārskaitījumu uz Izpildītāja norādīto bankas norēķina kontu saskaņā ar Līguma 1.pielikuma 4.punktā noteikto remontdarbu vienas stundas cenu un remontā izmantoto materiālu un detaļu cenām, par kurām Puses vienojas, Pušu pilnvarotajām personām saskaņojot tāmi, 30 (trīsdesmit) dienu laikā no nodošanas-pieņemšanas akta abpusējas parakstīšanas un rēķina saņemšanas dienas. Remontdarbu stundās tiek ieskaitītas tikai tās stundas, kuras Izpildītāji pārstāvji tieši atrodas Objektā un veic Tehniskās apsardzes sistēmas remontdarbus.
   7. Par fiziskās apsardzes nodrošināšanu, kas netiek veikta bez samaksas Pasūtītājs veic samaksu ar pārskaitījumu uz Izpildītāja norādīto bankas norēķina kontu saskaņā ar Līguma 1.pielikuma 5.punktā noteikto fiziskās apsardzes vienas stundas cenu 30 (trīsdesmit) dienu laikā no nodošanas-pieņemšanas akta abpusējas parakstīšanas un rēķina saņemšanas dienas.
   8. Par samaksas brīdi uzskatāms naudas pārskaitīšanas datums no Pasūtītāja norēķinu konta.
   9. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 1.pielikumā norādītā cena var tikt pārskatīta, ievērojot šādus nosacījumus (jāizpildās visiem nosacījumiem):
      1. ne ātrāk kā 1 (vienu) gadu no Līguma spēkā stāšanās dienas;
      2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
      3. ja Centrālās statistikas pārvaldes publicētās patēriņa cenu izmaiņu palielinājums vai samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
      4. par starpību starp Centrālās statistikas pārvaldes publicētās patēriņa cenu izmaiņām un 5 % slieksni;
      5. kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 1.pielikumā norādītās cenas.
   10. Pasūtītājam nav pienākuma izlietot visu Līguma 2.1.apakšpunktā norādīto Līguma summu, pasūtot Pakalpojumus Līguma darbības laikā.

1. Pušu saistības
   1. Izpildītājs apņemas:
      1. 10 (desmit) darba dienu laikā pēc Līguma spēkā stāšanās dienas sagatavot un iesniegt Līguma 8.9.1.apakšpunktā noteiktai Pasūtītāja pilnvarotajai personai izskatīšanai un saskaņošanai rīcības instrukciju Pasūtītāja darbinieku darbībai ar Tehniskās apsardzes sistēmas (t.sk. ugunsdrošības signalizācijas) iekārtām un instrukciju par rīcību trauksmes gadījumā un tās līdz Pakalpojuma uzsākšanai saskaņot ar Līguma 8.9.1.apakšpunktā noteikto Pasūtītāja pilnvaroto personu;
      2. no Pakalpojuma uzsākšanas dienas bez papildu maksas nodrošināt Tehniskās apsardzes sistēmas iekārtu tehnisko pieslēgšanu centralizētajai apsardzes pultij, nodrošināt signāla raidītāja uzstādīšanu. Nodrošināt trauksmes signāla nonākšanu līdz Izpildītāja centralizētajai apsardzes pultij;
      3. nodrošināt Objekta fizisko apsardzi apdraudējumu vai neparedzētu apstākļu gadījumā, pēc Līguma 8.9.1.apakšpunktā noteiktās Pasūtītāja pilnvarotās personas pieprasījuma;
      4. nodrošināt Tehniskās apsardzes sistēmas darbību arī elektroenerģijas padeves traucējumu vai pārtraukumu gadījumā;
      5. nodrošināt materiālo vērtību drošību Objekta telpās;
      6. nodrošināt Pasūtītāja darbinieku apmācību apsardzes iekārtu izmantošanā pēc nepieciešamības saskaņā ar Līguma 8.9.1.apakšpunktā noteiktās Pasūtītāja pilnvarotās personas uzaicinājumu, kā arī nodrošināt apsardzes personāla klātbūtni Pasūtītāja ikgadējās evakuācijas mācībās, kas paredz ugunsgrēka atklāšanas sistēmas iedarbināšanu. Pēc mācību pabeigšanas Izpildītājam jāatjauno ugunsgrēka atklāšanas sistēmas pilnīga darbība, nodrošinot tās funkcionalitāti atbilstoši drošības prasībām;
      7. trauksmes signāla gadījumā nodrošināt operatīvās grupas ierašanos Objektā ne ilgāk kā 7 (septiņu) minūšu laikā pēc attiecīga signāla saņemšanas centralizētā apsardzes pultī un rīcību atbilstoši apstākļiem, lai novērstu vai mazinātu zaudējumus, kas var rasties trešo personu prettiesiskas rīcības vai citāda veida apdraudējuma rezultātā un par Objektā konstatēto vai notikušo ne vēlāk kā 10 (desmit) minūšu laikā pēc ierašanās ziņot Līguma 8.9.1.apakšpunktā noteiktai Pasūtītāja pilnvarotai personai;
      8. nodrošināt, ka Izpildītāja darbinieki, ierodoties Objektā pēc trauksmes signāla saņemšanas, ir nodrošināti ar apsardzes veikšanai nepieciešamajiem speciālajiem līdzekļiem, jābūt apsardzes sertifikātam un nodarbinātā apliecībai. Apsardzes darbiniekam, veicot apsardzes darbību ir jābūt formas tērpā, kuram ir uzšuve (emblēma) ar Izpildītāja identifikācijas simbolu, ar kuru apsardzes darbiniekam ir noslēgts darba līgums, uz formas tērpa krūšu daļā ir identifikācijas norāde ar apsardzes darbinieka vārdu vai vārda pirmo burtu un uzvārdu (vai piesprausta darbinieka apliecība). Uz transportlīdzekļa, kurš tiek izmantots apsardzes darbības veikšanai, ir jābūt skaidri izlasāmam apsardzes komersanta nosaukumam, kas ļauj konstatēt tā piederību konkrētajam apsardzes komersantam;
      9. apsardzes laikā ārkārtas gadījumos (ugunsgrēks, avārija u.tml.) nekavējoties paziņot attiecīgajam dienestam, Līguma 8.9.1.apakšpunktā noteiktai Pasūtītāja pilnvarotajai personai un veikt Objektā nepārtrauktu fizisko apsardzi līdz Pasūtītāja atbildīgo personu ierašanās brīdim, kā arī informēt Līguma 8.9.1.apakšpunktā noteikto Pasūtītāja pilnvaroto personu par visiem notikumiem, kas saistīti ar Objekta apsardzi un Tehniskās apsardzes sistēmas darbību. Šajā apakšpunktā noteiktajā gadījumā fiziskā apsardze pirmās 2 (divas) stundas pēc ārkārtas gadījuma iestāšanās tiek nodrošināta bez maksas, par katru nākamo Izpildītāja veikto fiziskās apsardzes stundu, sākot no 3. (trešās) stundas, Pasūtītājs maksā saskaņā ar Līguma 1.pielikuma 5.punktā noteiktajām cenām;
      10. ja Izpildītājs uzskata, ka nepieciešams uzlabot Objekta Tehniskās apsardzes sistēmu, 3 (trīs) darba dienu laikā pēc Līguma spēkā stāšanās dienas sagatavot un iesniegt Līguma 8.9.1.1.apakšpunktā noteiktai Pasūtītāja pilnvarotajai personai izskatīšanai un saskaņošanai nepieciešamo uzlabojumu sarakstu un veicamo remontdarbu un materiālu tāmi;
      11. remontdarbus nodrošināt tikai pēc 3.1.10.apakšpunktā minētās tāmes saskaņošanas un Līguma 8.9.1.apakšpunktā noteiktās Pasūtītāja pilnvarotās personas saskaņotajā apjomā;
      12. pēc 3.1.10.apakšpunktā minēto darbu veikšanas sagatavot darbu nodošanas – pieņemšanas aktu, kuru paraksta Pušu pilnvarotās personas;
      13. nodot Līguma 8.9.1.apakšpunktā noteiktai Pasūtītāja pilnvarotajai personai jebkura veida tehnisko dokumentāciju par Objekta Tehniskās apsardzes sistēmas darbību, Izpildītāja veiktajiem uzlabojumiem, apkopi un remontu, kā arī nodrošināt Līguma 8.9.1.apakšpunktā noteiktai Pasūtītāja pilnvarotajai personai iespēju ar šiem dokumentiem iepazīties uz vietas (t.sk. ar žurnālu, kurā reģistrētas visas ar tehniskās apsardzes nodrošināšanu saistītās Izpildītāja darbības un novērojumi) (turpmāk – Žurnāls);
      14. pieņemt lietošanā Objektā uzstādītās apsardzes un ugunsdrošības signalizācijas iekārtas, nodrošinot to darbību, veikt Objekta apsardzes un ugunsdrošības signalizācijas iekārtu uzraudzību, to regulāru tehnisko apkopi un remontu (pēc veicamo darbu tāmes un izpildes termiņa saskaņošanas ar Līguma 8.9.1.apakšpunktā noteikto Pasūtītāja pilnvaroto personu), nodrošinot attiecīgos ierakstus Objekta Žurnālā, un iesniegt nodošanas-pieņemšanas aktus;
      15. Objekta apsardzes signalizācijas sistēmas un trauksmes pogas tehnisko apkopi veikt 1 (vienu) reizi pusgadā, saskaņojot ierašanās laiku ar Līguma 8.9.1.apakšpunktā noteikto Pasūtītāja pilnvaroto personu;
      16. Objekta ugunsdrošības signalizācijas sistēmas apkopi veikt 1 (vienu) reizi ceturksnī, saskaņojot ierašanās laiku ar Līguma 8.9.1.apakšpunktā noteikto Pasūtītāja pilnvaroto personu;
      17. Tehniskās apsardzes sistēmas apkopi Izpildītājs veic saskaņā ar Līguma 2.pielikumā pievienotajiem grafikiem;
      18. precīzu tehniskās apkopes laiku saskaņo Pušu pilnvarotās personas un pēc Tehniskās apsardzes sistēmas apkopes, sastādīt darbu nodošanas - pieņemšanas aktu, kurā norādīts Līguma numurs, Izpildītājs, Pasūtītājs, apkopes darbu veikšanas vieta, veiktie apkopes darbi, apkopes darbu sākšanas un beigšanas laiks, apkopes darbu ilgums stundās, kopējās apkopes darbu izmaksas, kopējās apkopes darbu izmaksas, kuru paraksta Pušu pilnvarotās personas. Ja Līguma 8.9.1.apakšpunktā noteikto Pasūtītāja pilnvaroto personu neapmierina izpildīto apkopes darbu kvalitāte, tas neparaksta nodošanas-pieņemšanas aktu, kamēr netiek novērsti visi darbu trūkumi;
      19. Tehniskās apsardzes sistēmas diagnostiku par iespējamo bojājumu novēršanu (ja tas ir iespējams) veikt 1 (vienas) darba dienas laikā pēc Līguma 8.9.1.apakšpunktā noteiktās Pasūtītāja pilnvarotās personas pieteikuma nosūtīšanas dienas;
      20. pēc Tehniskās apsardzes sistēmas diagnostikas 1 (vienas) darba dienas laikā Līguma 8.9.1.apakšpunktā noteiktai Pasūtītāja pilnvarotai personai iesniegt diagnostikas aktu vai defektācijas aktu kopā ar remontdarbu tāmi. Ja Līguma 8.9.1.apakšpunktā noteiktā Pasūtītāja pilnvarotā persona nepiekrīt remontdarbu tāmei, tā norāda uz turpmāko rīcību;
      21. nodrošināt Tehniskās apsardzes sistēmas remontu pēc defektācijas akta parakstīšanas, ko veic Pušu pilnvarotās personas, un veikt remontu saskaņā ar Izpildītāja sagatavoto un Līguma 8.9.1.apakšpunktā noteiktai Pasūtītāja pilnvarotajai personai apstiprināšanai iesniegto remontdarbu tāmi. Pēc tāmes elektroniskas saskaņošanas Izpildītājs veic nepieciešamo remontu tāmē saskaņotā termiņā un apjomā;
      22. pēc remonta izpildes tiek sastādīts darbu nodošanas – pieņemšanas akts, kurā norādīts Līguma numurs, Izpildītājs, Pasūtītājs, remonta veikšanas vieta, veiktie remonta darbi un remontā izlietotie materiāli un rezerves daļas un to cenas, Tehniskās apsardzes sistēmas atjaunošanas datums un laiks, remonta pabeigšanas laiks, remonta ilgums stundās un kopējās remonta izmaksas. Remontdarbu nodošanas - pieņemšanas aktu paraksta Pušu pilnvarotas personas, ir tas pamats Izpildītāja rēķina sagatavošanai par paveiktajiem darbiem. Ja Līguma 8.9.1.apakšpunktā noteikto Pasūtītāja pilnvaroto personu neapmierina izpildīto darbu kvalitāte, tas neparaksta nodošanas – pieņemšanas aktu, kamēr netiks novērsti visi darbu trūkumi. Ja Izpildītājs neiekļaujas tāmē paredzētajā remontdarbu izpildes laikā, tas bez maksas nodrošina Objekta fizisko apsardzi;
      23. remontam un remontā izmantotajiem materiāliem un detaļām nodrošināt garantijas laiku 24 (divdesmit četrus) mēnešus no nodošanas - pieņemšanas akta abpusējas parakstīšanas dienas;
      24. garantijas laikā atklājušos Tehniskās apsardzes sistēmas bojājumu gadījumā Izpildītājs bez papildu maksas tos novērš ne ilgāk kā 1 (vienas) darba dienas laikā no paziņojuma par bojājumiem nosūtīšanas dienas. Izpildītājs garantijas laikā bez papildu maksas nodrošina attiecīgā Objekta fizisko apsardzi ārpus Pasūtītāja darba laika;
      25. bez papildu maksas sniegt konsultācijas pa tālruni vai atrodoties uz vietas Objektā par Tehniskās apsardzes sistēmas darbību;
      26. nodrošināt, ka visa Līguma darbības laikā tam būs spēkā esoša Latvijas Republikas Iekšlietu ministrijas Valsts policijas izsniegta speciālā atļauja (licence) tehniskās apsardzes pakalpojumu sniegšanai;
      27. nodrošināt, ka visā Līguma darbības laikā tam būs spēkā profesionālā darbības apdrošināšana, saskaņā ar Ministru kabineta 2015.gada 3.februāra noteikumiem Nr.58 “Noteikumi par civiltiesiskās atbildības obligāto apdrošināšanu apsardzes darbībā”;
      28. nodrošināt, ka Objekta tehnisko apsardzi veiks, izmantojot apsardzes vadības centru ar monitoringa un trauksmes signāla uztveršanas pulti atbilstoši Apsardzes darbības likuma 3.panta ceturtajai daļai un Ministru kabineta 2022.gada 21.jūnija noteikumu Nr.369 “Noteikumi par apsardzes darbības reģistru, apsardzes darbības reģistrāciju un prasībām apsardzes vadības centram” II. nodaļai;
      29. nodrošināt, ka Tehniskās apsardzes sistēmas tehniskās apkopes un remonta pakalpojumus veiks speciālisti, kuri ir teorētiski apmācīti un kuriem ir praktiska pieredze veikt minēto iekārtu ražotāja noteiktās tehniskās apkopes un remonta pakalpojumus;
      30. nodrošināt, ka Izpildītāja darbiniekiem ir spēkā esošs apsardzes sertifikāts. Ja kāda apsardzes darbinieka sertifikātam Līguma darbības laikā beigsies derīguma termiņš, tad tas ir jāpagarina un Izpildītājs iesniedz Pasūtītājam apliecinājumu, ka tas tiks pagarināts;
      31. nekavējoties, bet ne vēlāk kā 1 (vienas) darba dienas laikā informēt Līguma 8.9.1. apakšpunktā noteikto Pasūtītāja pilnvaroto personu par visiem notikumiem, kas ir saistīti ar Objekta Tehniskās apsardzes sistēmu neatbilstošu darbību.
   2. Pasūtītājs apņemas:
      1. pēc Izpildītāja pieprasījuma sniegt nepieciešamās ziņas par apsargājamo Objektu, ja tās nav ietvertas Līgumā un ir būtiskas Izpildītāja pienākumu pildīšanā;
      2. Pirms Objekta pieslēgšanas centrālai apsardzes pultij pārliecināties, ka:
         1. Objektā nav palikušas nepiederošas personas vai darbinieki;
         2. visas materiālās vērtības ir novietotas Objektā;
         3. Objekts ir noslēgts, tas ir, aizvērti logi, aizsargžalūzijas, durvis, lūkas;
         4. telpās nav atstāti dzīvnieki, izņemot telpas, kur uzstādīti speciāli tam domāti detektori;
         5. apsardzes signalizācijas iekārta ir darba kārtībā;
      3. pirms Objekta atstāšanas pārliecināties, ka signalizācija ir ieslēgta apsardzes režīmā;
      4. patvaļīgi neiejaukties Tehniskās apsardzes sistēmu darbībā un nebojāt tās, nepieļaut nepiederošu personu piekļūšanu Tehniskās apsardzes sistēmām;
      5. veikt savu darbinieku, kurus nav instruējis Izpildītājs, instruktāžu apsardzes signalizācijas izmantošanā un nodrošināt apsardzes signalizācijas kodu nepieejamību trešajām personām;
      6. nodrošināt, ka ārkārtas gadījumā Līguma 8.9.1.apakšpunktā noteiktā Pasūtītāja pilnvarotā persona ierodas Objektā 2 (divu) stundu laikā, kā arī nodrošināt par katru nākamo Izpildītāja veiktās fiziskās apsardzes stundu samaksu saskaņā Līguma 1.pielikuma \_\_.punktā norādīto cenu;
      7. savlaicīgi veikt visus maksājumus Līguma 2.4., 2.5., 2.6. un 2.7. apakšpunktā paredzētajā kārtībā.
2. Pušu atbildība
   1. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
   2. Līgumsoda samaksa neatbrīvo vainīgo Pusi no pārējo Līguma saistību izpildes un līgumsoda summa netiek ieskaitīta zaudējumu atlīdzībā.
   3. Gadījumā, ja ir nokavēts Pakalpojuma izpildei paredzētais termiņš, līgumsods aprēķināms par periodu, kas sākas nākamajā kalendārajā dienā / minūtē pēc Līgumā noteiktā saistības izpildes termiņa un ietver dienu minūti, kurā saistība izpildīta. Līgumsodu aprēķina no summas bez PVN.
   4. Ja Pasūtītājs kavē Izpildītāja iesniegtā rēķina apmaksu, Izpildītājs prasa un Pasūtītājs maksā līgumsodu 0,1% (procenta vienas desmitās daļas) apmērā no kavētā maksājuma summas par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.
   5. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
   6. Ja Izpildītājs pēc Līguma noslēgšanas atsakās nodrošināt Pakalpojumu izpildi atbilstoši Līgumā noteiktajam, tad Pasūtītājs prasa un Izpildītājs maksā līgumsodu 1000,00 EUR (viens tūkstotis *euro* un 00 centi) apmērā.
   7. Ja Izpildītājs neievēro Līgumā noteikto Tehniskās apsardzes sistēmas apkopes darbu izpildes termiņu, Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centu) apmērā par katru nokavēto dienu, bet ne vairāk kā 200,00 (divi simti *euro* un 00 centu).
   8. Ja Izpildītājs nenodrošina Līguma 3.1.19.apakšpunktā noteikto Tehniskās apsardzes sistēmas diagnostikas termiņa veikšanu vai Līguma 3.1.20.apakšpunktā noteikto Tehniskās apsardzes sistēmas diagnostikas rezultātā sagatavoto dokumentu iesniegšanas termiņu, Pasūtītājs prasa un Izpildītājs maksā līgumsodu 30,00 EUR (trīsdesmit *euro* un 00 centu) apmērā par katru nokavēto dienu, bet ne vairāk kā 300,00 EUR (trīs simti *euro* un 00 centu).
   9. Ja Izpildītājs nenodrošina, saskaņā ar Līguma 3.1.21.apakšpunktā paredzētajā tāmē saskaņoto, remontdarbu izpildes termiņu, Pasūtītājs prasa un Izpildītājs maksā līgumsodu 30,00 EUR (trīsdesmit *euro* un 00 centu) apmērā par katru nokavēto dienu, bet ne vairāk kā 300,00 EUR (trīs simti *euro* un 00 centu).
   10. Ja Izpildītājs nenodrošina Līguma 3.1.24.apakšpunktā noteikto Tehniskās apsardzes sistēmas bojājumu bezmaksas novēršanas termiņu garantijas laikā, Pasūtītājs prasa un Izpildītājs maksā līgumsodu 30,00 EUR (trīsdesmit *euro* un 00 centu) apmērā par katru nokavēto dienu, bet ne vairāk kā 300,00 EUR (trīs simti *euro* un 00 centu).
   11. Ja Izpildītājs nenodrošina Līguma 3.1.7.apakšpunktā noteikto operatīvās grupas ierašanās termiņu, Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centu) par katru kavējuma minūti, bet ne vairāk kā 500,00 EUR (pieci simti *euro* un 00 centu).
   12. Ja Izpildītājs nenodrošina Līguma 3.1.6.apakšpunktā noteikto nosacījumu izpildi, Pasūtītājs prasa un Izpildītājs maksā līgumsodu 50 EUR (piecdesmit *euro* un 00 centu) katrā gadījumā atsevišķi.
   13. Pasūtītājs prasa un Izpildītājs maksā līgumsodu 500,00 EUR (pieci simti *euro* un 00 centu) apmērā par katru Līguma 6.punktā norādīto ziņu prettiesiskas izpaušanas gadījumu.
   14. Par citu Līgumā noteikto Izpildītāja saistību neizpildi vai nepienācīgu izpildi (piem., Izpildītāja darbinieki sniedzot Pakalpojumu ir alkoholisko dzērienu, narkotisko vai psihotropo vielu iespaidā, netiek nodrošināta Līguma 3.1.8., 3.1.27.apakšpunktā noteikto nosacījumu izpilde) Pasūtītājs prasa un Izpildītājs maksā līgumsodu 50,00 (piecdesmit *euro* un 00 centu) katrā gadījumā atsevišķi.
   15. Izpildītājs attiecībā pret Pasūtītāju ir atbildīgs arī par savu apakšuzņēmēju veiktajām darbībām, ciktāl tās ietekmē Līguma izpildi no Izpildītāja puses. Izpildītājs ir atbildīgs par Izpildītāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājiem un citām trešajām personām.

4.16. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt to 1 (vienā) mēnesī, nepārsniedzot Līguma spēkā esamības termiņu.

4.17.Ja Izpildītājs izvēlas līgumsodu dzēst ieskaita veidā, tad Izpildītājs, izrakstot nākamos rēķinus, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.

4.18.Ja Izpildītājs neveic aprēķinātā līgumsoda samaksu Līguma 4.16.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

1. Līguma darbības termiņš
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
   2. Izpildītājs uzsāk sniegt Pakalpojumu 7 (septiņu) dienu laikā pēc Līguma 8.9.1.apakšpunktā noteiktās Pasūtītāja pilnvarotās personas pieteikuma nosūtīšanas dienas, bet ne vēlāk kā 2025.gada 17.martā. Pušu pilnvarotās personas saskaņo precīzu Pakalpojuma izpildes uzsākšanas laiku.
   3. Izpildītājs sniedz Pakalpojumus līdz ir pagājuši 3 (trīs) gadi no Pakalpojuma sniegšanas uzsākšanas dienas vai līdz brīdim, kad Pasūtītājs ir izlietojis Līguma 2.1 .apakšpunktā norādīto Līguma summu (atkarībā no tā, kurš no nosacījumiem iestājas pirmais).
   4. Līgums ir spēkā līdz Pušu saistību pilnīgai izpildei.
   5. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
   6. Izpildītājs 2 (divu) darbdienu laikā rakstveidā informē Pasūtītāju:

5.6.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Piegādātāja valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patieso labuma guvējam, pārstāvēttiesīgai personai vai prokūristam, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

5.6.2. ja mainās Piegādātājavaldes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

* 1. Pasūtītājam ir tiesības izbeigt Līguma darbību, vismaz 1 (vienu) darba dienu iepriekš rakstveidā paziņojot par to Izpildītājam:
     1. ja Izpildītāja rīcībā nav Latvijas Republikas Iekšlietu ministrijas Valsts policijas izsniegta speciālā atļauja (licence) tehniskās apsardzes pakalpojumu sniegšanai;
     2. ja Izpildītājam nav civiltiesiskās apdrošināšanas polises, kas apliecina, ka Izpildītāja profesionālā darbība ir apdrošināta, atbilstoši Ministru kabineta 2015.gada 3.februāra noteikumu Nr.58 “Noteikumi par civiltiesiskās atbildības obligāto apdrošināšanu apsardzes darbībā” prasībām;
     3. ja Izpildītājs Līguma izpildē iesaista personas, kurām nav spēkā esošs apsardzes sertifikāts;

5.7.4. ja atbilstoši Starptautisko un Latvijas Republikas nacionālo sankciju likumam Līguma 5.6. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

5.7.3. ja uz Piegādātāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

* 1. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 5.6.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

1. Informācijas neizpaužamība un fizisko personu datu aizsardzība
   1. Izpildītājs apņemas visā Līguma darbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju. Visa informācija, ko Pasūtītājs sniedz Izpildītājam Līguma izpildes laikā tiek uzskatīta par konfidenciālu un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
   2. Augstāk minētā informācija netiek uzskatīta par konfidenciālu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
   3. Puses ar Līguma 6.1.apakšpunktā minētās informācijas prettiesisku izpaušanu saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar konfidenciālo informāciju.
   4. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Izpildītājam ir pienākums, sniedzot pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
2. Nepārvarama vara
   1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
   2. Par nepārvaramu varu netiek uzskatīta Izpildītāja darbinieku nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
   3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
   4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
   5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
3. Citi noteikumi
   1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   2. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa, faksa numuri, elektroniskā pasta adreses, adreses, amati, struktūrvienību nosaukumi u.c. šāda veida informācija, tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (pilnvarotajām personām) un to rekvizītiem. Vēstules par šajā Līguma apakšpunktā minētās informācijas nomaiņu no Pasūtītāja puses ir tiesīgs sūtīt Valsts ieņēmumu dienesta patstāvīgas struktūrvienības vadītājs, vadītāja vietnieks vai persona, kura tos aizvieto.
   3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.
   4. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
   5. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   6. Jebkuri grozījumi un papildinājumi Līgumā stājas spēkā tikai tad, ja tie noformēti rakstveidā un tos parakstījušas abas Puses, izņemot Līguma 8.2.apakšpunktā noteiktās informācijas nomaiņas gadījumā. Līguma grozījumi un papildinājumi ir Līguma neatņemama sastāvdaļa.
   7. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajam personām bez otras Puses rakstiskas piekrišanas.
   8. Puses vienojas, ka ar Līguma izpildi saistītos jautājumus (iesniegs pieteikumus, saskaņos tāmes, parakstīs nodošanas - pieņemšanas aktus u.c.) risinās Pušu pilnvarotās personas.
   9. Pušu pilnvarotās personas:
      1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8.10. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

8.11. Visa Pušu savstarpējā sarakste šī Līguma priekšmeta sakarā, kā elektroniskā, tā izdrukas (papīra formā) nepieciešamības gadījumā var kalpot par pierādījumiem. Pasūtītāja un Izpildītāja (to pilnvaroto personu, kas noteiktas Līguma 8.9.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu, kā arī uzdevumu neizpildi.

8.12. Izpildītāja piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i – */Tiks papildināts ņemot verā iesniegto piedāvājumu/*

8.13.Izpildītāja piesaistītais/-ie apakšuzņēmējs/-i, uz kura/-u iespējām Izpildītājs balstījies, lai apliecinātu savu kvalifikāciju – */Tiks papildināts ņemot verā iesniegto piedāvājumu/*.

8.14. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē, kā arī apakšuzņēmēju maiņu, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, kurus drīkst nomainīt tikai ar Pasūtītāja rakstveida piekrišanu.

8.15. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:

8.15.1. Izpildītāja piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

8.15.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta pirmajā (atbilstoši Pasūtītāja norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas gadījumiem;

8.15.3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 euro (desmit tūkstoši euro) no kopējās Līguma vērtības, atbilst PIL 42.panta pirmajā (atbilstoši Pasūtītāja norādītajam paziņojumā par Līgumu vai iepirkuma procedūras dokumentos) minētajiem pretendentu izslēgšanas noteikumiem;

8.15.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.15.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.15.6. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

8.15.7. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. Pasūtītāja vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai persona, kura viņu aizvieto.

8.16. Līgums ir sastādīts latviešu valodā elektroniska dokumenta veidā uz \_\_ (\_\_\_\_\_\_\_\_\_\_\_\_) lapām. Tā neatņemama sastāvdaļa ir 1.pielikums uz \_\_ (\_\_\_\_\_) lapām un 2.pielikums uz \_\_ (\_\_\_\_\_\_\_) lapām. Līgums ir parakstīts ar drošu elektronisko parakstu.

1. Pušu rekvizīti

|  |  |
| --- | --- |
| Pasūtītājs:  Valsts ieņēmumu dienests  Talejas iela 1, Rīga, LV-1978  NMR kods. Nr.: 90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv)  *Norēķinu rekvizīti:*  Konta Nr.: LV26TREL2130056037000  Valsts kase  Kods: TRELLV22  Ģenerāldirektor\_\_ | Izpildītājs:  Adrese:  NMR kods. Nr.:  Tālr.:  E-pasts:  *Norēķinu rekvizīti:*  Konta Nr.:  Banka:  Kods:  *\_(amats, vārds, uzvārds)* |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr.FM VID 2024/286

Dokumenta datums ir tā

elektroniskās parakstīšanas datums

**Pakalpojuma cenas**

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādām Pakalpojumu cenām:

*(Tiks papildināts atbilstoši iesniegtajam piedāvājumam)*

**Pušu paraksti:**

|  |  |
| --- | --- |
| Pasūtītājs | Izpildītājs |
|  |  |
| Ģenerāldirektor\_\_ | *\_(amats, vārds, uzvārds)* |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr.FM VID 2024/286

Dokumenta datums ir tā

elektroniskās parakstīšanas datums

**Tehniskās apsardzes sistēmas apkopes grafiki**

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_\_personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādiem Tehniskās apsardzes sistēmas apkopes grafikiem:

*(Tiks papildināts atbilstoši iesniegtajam piedāvājumam)*

**Pušu paraksti:**

|  |  |
| --- | --- |
| Pasūtītājs | Izpildītājs |
|  |  |
| Ģenerāldirektor\_ | *\_(amats, vārds, uzvārds)* |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU